ג'ינגיס חאן (להקה)

ג'ינגיס חאן (בגרמנית: Dschinghis Khan) היא להקת דיסקו גרמנית, שהוקמה בשנת 1979. הלהקה השתתפה באירוויזיון 1979 שהתקיים בירושלים עם השיר "Dschinghis Khan" באורך 2:54 דקות, שנכתב על ידי ברנד מנונגר והולחן על ידי ראלף זיגל. שמה של הלהקה – מקורו באותו שיר. לאחר הופעתה באירוויזיון, הלהקה התפרסמה מאוד, ובשנות ה-80 הייתה ידועה בכל רחבי אירופה, ובעיקר בגרמניה, ברית המועצות ויפן, ואף זכו להכרה בארצות הברית. השירים שלהם היו תמיד על אישיות עבר ידועה, תרבויות ומקומות. אף על פי שהלהקה התפרקה באמצע שנות ה-80, השירים שלה המשיכו להיות פופולריים. בישראל נחשב הלהיט "ג'ינגיס חאן" לאחד השירים המוכרים ביותר מהתחרות האירוויזיון שלא יצגו את ישראל. והופעתה הססגונית של הלהקה בעת ביצוע השיר באירוויזיון 1979 היא מהזכורות בתחרות. כך תעיד העובדה שהשיר והמופע הנלווה אליו השתלבו בעלילת הקומדיה זוכת פרס האקדמיה הישראלית הללויה, והרקדן הראשי של הלהקה המחופש כ"ג'ינגיס חאן" אף מופיע כדמות בסרט בגילומו של השחקן הישראלי הראל נוף. חברי הלהקה המקוריים הם: סטיב בנדר (1946 – 2006) וולפגנג הייצ'ל הנרייטה סטרובל לזלי מנדוקי אדינה פופ לואיס הנדריק פוטרגיטר (1951 – 1993) הלהקה הוקמה מחדש בשנת 2005, כאשר סטפן טרק החליף את מקומו של לואיס פוטרגיטר (הרקדן הראשי בלהקה שבין היתר גילם את דמותו של "ג'ינגיס חאן") שנפטר מאיידס. הם הופיעו פעם אחת מאז החידוש, במוסקבה באצטדיון אולימפיסקי ב-17 באוקטובר 2005. כחצי שנה לאחר מכן, ב-7 במאי 2006, נפטר סטיב בנדר מסרטן. הלהקה, שידועה כעת בשם "מורשתו של ג'ינגיס חאן", יצאה לסיבוב הופעות מחורף 2006 עד לסתיו 2007. הם תכננו גם סיבוב הופעות בגרמניה ביוני 2007, שבנוסף לו יצא גם דיסק DVD חדש. הדיסק יצא לאור לאחר 8 שנים שלא הוציאו אף דיסק. בנוסף יצא גם אלבום "Seven Leben" המכיל 15 שירים חציים חידושים ללהיטי העבר. ג'ינגיס חאן (1979) רום (1980) ויווה (1980) – חידוש של האלבום "רום", ללא תוספות כולנו יושבים באותה סירה (1981) – Wir sitzen alle im selben Boot גיבורים, נוכלים והדואלמוסר (1982) – Helden, Schurken & der Dudelmoser לחימה בשוורים (1983) – Corrida הוא הא ג'ינגיס חאן (1993) – Huh Hah Dschinghis Khan – Ihre Grössten Erfolge Die Großen Erfolge Seven Leben – יצא ב-11 במאי 2007 וכולל 15 רצועות. חציו של האלבום הוא חידוש לשירים הפופולריים כמו: ג'ינגיס חאן, מוסקבה ועוד. האלבום יצא בחברת Koch Universal Music. (הוצאו אך ורק בגרמניה) ג'ינגיס חאן (1979) מוסקבה (1979) האג'י האלף עומאר (1979) רום (1980) פיסטולרו (1981) לורלי (1981) ויר זיטזן אלה אים זלבן בוט (1981) – Wir sitzen alle im selben Boot קאבולדרמאן (1982) – Klabautermann דר דודלמוזר (1982) – Der Dudelmoser הימלאיה (1983) אולה אולה (1984) מקסיקו (1985) מדיה וקבצים בנושא ג'ינגיס חאן בוויקישיתוף אתר האינטרנט הרשמי של ג'ינגיס חאן (בגרמנית, באנגלית וברוסית) ג'ינגיס חאן, ברשת החברתית פייסבוק ג'ינגיס חאן, ברשת החברתית אקס (טוויטר) ג'ינגיס חאן, ברשת החברתית אינסטגרם ג'ינגיס חאן, ברשת החברתית VK ג'ינגיס חאן, סרטונים בערוץ היוטיוב ג'ינגיס חאן, סרטונים באתר Vimeo ג'ינגיס חאן, במסד הנתונים הקולנועיים IMDb (באנגלית) ג'ינגיס חאן, באתר אפל מיוזיק (באנגלית) ג'ינגיס חאן, באתר ספוטיפיי ג'ינגיס חאן, באתר MusicBrainz (באנגלית) ג'ינגיס חאן, באתר דיזר ג'ינגיס חאן, באתר Discogs (באנגלית) ג'ינגיס חאן, באתר Songkick (באנגלית) ג'ינגיס חאן, באתר Genius ג'ינגיס חאן, באתר SecondHandSongs ג'ינגיס חאן, באתר טיידל (באנגלית) אבי פיטשון, האיחוד ההיסטורי של "ג'ינגיס חאן" התחיל בגמל דו־דבשתי והסתיים בבית המשפט, באתר הארץ, 14 במאי 2019